Klubben har aldri vunnet det albanske seriemesterskapet, men endte på andreplass i 1999/2000-sesongen. Tomori Berat har dog vunnet Kategoria e Parë (andre nivå) ved tre anledninger, senest i 1976/1977-sesongen. Klubben var for øvrig tapende finalist i den albanske fotballcupen Kupa e Shqipërisë i 1963/1964-sesongen. Klubben har også deltatt i europeisk sammenheng ved én anledning, da de deltok i UEFA-cupen (2000/2001), men uten å kvalifisere seg videre til turneringens sluttspill.